|  |
| --- |
| Apstiprināti  ar Jelgavas pilsētas domes  2014.gada 27.marta lēmumu Nr.4/5 |

**JELGAVAS PILSĒTAS PAŠVALDĪBAS 2014.GADA 27.MARTA**

**SAISTOŠIE NOTEIKUMI Nr.14-8**

**”GROZĪJUMI JELGAVAS PILSĒTAS PAŠVALDĪBAS 2013.GADA 31.JANVĀRA SAISTOŠAJOS NOTEIKUMOS Nr.13-3 „DALĪBAS MAKSA PAR IZGLĪTĪBAS IEGUVI JELGAVAS PILSĒTAS PAŠVALDĪBAS PROFESIONĀLĀS IEVIRZES IZGLĪTĪBAS IESTĀDĒS””**

|  |
| --- |
| Izdoti saskaņā ar Izglītības likuma 12.panta 21 daļu |

1. Izdarīt Jelgavas pilsētas pašvaldības 2013.gada 31.janvāra saistošo noteikumu Nr.13-3 „Dalības maksa par izglītības ieguvi Jelgavas pilsētas pašvaldības profesionālās ievirzes izglītības iestādēs” (apstiprināti ar Jelgavas pilsētas domes 2013.gada 31.janvāra lēmumu Nr.1/3) pielikumā „Dalības maksa par izglītības ieguvi Jelgavas pilsētas pašvaldības profesionālās ievirzes izglītības iestādēs” šādus grozījumus:
   1. pielikuma 5.2. un 6.punktā vārdu „bērni” aizstāt ar vārdu „izglītojamie”;
   2. papildināt pielikumu ar 7.punktu šādā redakcijā:

„7. No dalības maksas kalendārajā gadā ir atbrīvoti izglītojamie, kuri profesionālās izglītības programmas apgūst izglītības iestāžu „Jelgavas Specializētā peldēšanas skola”, „Jelgavas Bērnu un jaunatnes sporta skola”, „Jelgavas Ledus sporta skola” MT-7 (mācību treniņu septītā apmācības gada grupa), SMP-1 (sporta meistarības pilnveidošanas pirmā apmācības gada grupa), SMP-2 (sporta meistarības pilnveidošanas otrā apmācības gada grupa), SMP-3 (sporta meistarības pilnveidošanas trešā apmācības gada grupa) un ASM (augstākās sporta meistarības grupa) grupās un kuri iepriekšējā kalendārajā gadā:

7.1. individuālajos sporta veidos Latvijas čempionātos, Latvijas olimpiādēs ir ieguvuši no 1. līdz 6.vietai vai ir izpildījuši sporta meistarkandidāta normatīvu;

7.2. ir sasnieguši 16 gadu vecumu un komandu sporta veidos Latvijas čempionātos, Latvijas olimpiādēs ir ieguvuši no 1. līdz 6.vietai.”

1. Saistošie noteikumi stājas spēkā 2014.gada 1.maijā.

Jelgavas pilsētas domes priekšsēdētāja vietniece R.Vectirāne